google/wiki40b huggingface dataset:
Plot 20 Julai

Plot 20 Julai tahun 1944 adalah merujuk kepada satu cubaan yang gagal bagi membunuh Adolf Hitler, pemimpin Nazi Jerman, di dalam markas medan beliau di "Wolf's Lair" berdekatan Rastenburg, Prusia Timur. Plot ini adalah kemuncak usaha oleh kumpulan Penentang Jerman untuk menjatuhkan regim Nazi. Kegagalan kedua-dua usaha pembunuhan dan coup d'état (rampasan kuasa) tentera telah menyebabkan sekurang-kurangnya penangkapan 7,000 orang oleh Gestapo. Berdasarkan rekod Persidangan Führer mengenai Hubungan Tentera Laut, 4,980 orang telah dihukum mati, menyebabkan kemusnahan pergerakan penentang di Jerman.
Granzin

Granzin merupakan sebuah munisipaliti terletak di daerah Ludwigslust-Parchim, Mecklenburg-Vorpommern, Jerman.
Chęciny

Chęciny merupakan sebuah bandar yang terletak di wilayah Świętokrzyskie, Poland.
Uckermark (daerah)

Uckermark (daerah) merupakan sebuah kabupaten (Landkreis) di Brandenburg, Jerman.
Margaluyu, Sajira

Poskod

Poskod yang digunakan di Margaluyu adalah 42371. Terdapat 15 buah desa di dalam daerah kecamatan Sajira.
Süderdeich

Süderdeich merupakan sebuah kawasan perbandaran terletak di daerah Dithmarschen, Schleswig-Holstein, Jerman.
Bhagwant Nagar

Demografik 2001

Menurut bancian India pada tahun 2001, Bhagwant Nagar memiliki bilangan penduduk seramai 6,166. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Bhagwant Nagar memiliki kadar pendidikan (kebolehan membaca) 58%, di bawah kadar purata kebangsaan 59.5%; dengan 60% lelaki dan 40% wanita mampu membaca. 14% dari populasi berusia di bawah 6 tahun. (2001)
Pertempuran Sungai Mhlatuze

Pertempuran Sungai Mhlatuze merupakan pertempuran yang berlansung antara puak Zulu dan puak Ndwandwe pada tahun 1820 berikutan Perang Saudara Zulu. Struktur Ndwandwe hancur berkecai akibat pertempuran ini, dan sebahagian besar penduduk mereka bertaburan akibatnya.

Sejarah

Pada tahun 1818, Shaka telah diserang oleh pahlawan Qwabe yang dipimpin oleh Phakathwayo sepanjang sungai yang sama.

Pertempuran

Puak Zulu memenangi pertempuran, dipimpin oleh komander tentera Shaka. Sebagaimana Pertempuran Bukit Gqokli, taktik Shaka yang lebih baik meminpin orangnya pada kemenangan. Apabila serangan Ndwandwe bermula, dia menunggu sehingga separuh darinya berada dikedua belah sungai, dengan itu memecahkan penyerang kepada dua kumpulan berasingan yang memberikan kemenangan kepada puak Zulu.
Filem Dua Pendekar

Ringkasan

Filem Dua Pendekar mengisahkan Awang Lekiu yang melantik dirinya sebagai Datuk Bendahara selepa kematian ayah angkatnya, Datuk Bendahara Mutalib. Dia memerintah dengan zalim dan rakyat dipaksa menurut segala perintahnya.
Suatu hari, seorang pemuda, Adam bersama orang kampung yang enggan mengikut katanya ditangkap serta diseksa. Awang Lekiu kemudiannya meminang Kenanga, kekasih Adam, tetapi ditolak oleh gadis itu.
Awang Lekiu mengetahui bahawa Kenanga merupakan kekasih Adam kemudian berjanji akan membebaskan Adam sekiranya Kenanga bersetuju berkahwin dengannya.

Lagu

Mengapa Dirindu (Saloma)
Philo Farnsworth

Televisyen elektronik

Ketika berusia 14 tahun, Farnsworth merumuskan prinsip kamera televisyen pembelah imej, lalu berjaya menghasilkan produk televisyen sedemikian yang berfungsi ketika berusia 21 tahun. Anak ladang ini mengilhamkan baris-baris imbasan dalam tiub sinar katod (CRT) dari memerhati kerja membajak ladang secara ulang alik di kampung halaman. Ketika memfailkan tuntutan mahkamah berkenaan paten terhadap RCA pada tahun 1935, guru kimia sekolah tingginya, Justin Tolman, menghasilkan semula lakaran papan hitam yang dibuat oleh Farnsworth ketika berusia 14 tahun. Farnsworth berjaya menuntut royalti tetapi tidak pernah menjadi kaya-raya. Tiub kamera video yang dibangunkan hasil kerjasama Farnsworth dan Zworykin, digunakan dalam semua kamera televisyen sehingga akhir abad ke-20, ketika munculnya teknologi alternatif seperti peranti terganding cas.
Farnsworth membangunkan alat "image oscillite", iaitu penerima tiub sinar katod yang boleh memaparkan gambar yang dirakam oleh pembelah imej.

Fusor

Ciptaan Farnsworth–Hirsch Fusor ialah perkakas rekaan Farnsworth yang bertujuan menghasilkan pelakuran nuklear. Lain dari kebanyakan sistem pelakuran terkawal yang memanaskan plasma terbendung magnet secara perlahan, alat fusor ini menyuntikkan ion bersuhu tinggi terus ke dalam kebuk tindak balas, dan dengan itu mengelakkan kerumitan yang besar.
Apabila alat Farnsworth–Hirsch Fusor diperkenalkan buat julung kalinya kepada dunia penyelidikan pelakuran pada akhir 1960-an, Fusor ini merupakan alat pertama yang boleh menunjukkan apa-apa bentuk tindak balas lakuran dengan jelas.

Lain-lain

Saat menghembuskan nafas terakhir, Farnsworth memegang 300 paten dari dalam dan luar A.S. Ciptaan-ciptaannya menyumbang kepada pembangunan radar, cahaya malam inframerah, mikroskop elektron, alat pengeram bayi, gastroskop, dan teleskop astronomi.
Quilombo dos Palmares

Quilombo dos Palmares merupakan sebuah quilombo, iaitu suatu petempatan bermasyarakat yang terdiri daripada hamba abdi yang melarikan diri pada zaman penjajahan Brazil dari tahun 1605 sehingga pengepungannya pada tahun 1694. Ia terletak kini dalam negeri Alagoas.
Kebanyakan bekas hamba yang mendapat perlindungan di kawasan ini didatangkan dari Angola Portugis hampir sebanyak 90%. Palmares tidak sahaja menjadi tempat berlindung untuk golongan ini tetapi juga kaum mulatto, orang asli Brazil, caboclo (bangsa kacukan orang putih dan orang Asli) dan orang kulit putih miskin terutamanya orang Portugis yang melarikan diri daripada dikerah sebagai tentera.
Petempatan ini dimusnahkan puak-puak asli di bawah arahan kapten askar Portugis, tidak lama selepas pemerintah terakhirnya Zumbi dikalahkan dalam suatu konflik bersenjata menentang pihak Portugis pada tahun 1695.
Bahasa-bahasa Romawi

Rumpun bahasa Romawi, salah satu cabang dari rumpun bahasa Indo-Eropah, merupakan rumpun bahasa yang tumbuh dan berkembang dari bahasa Latin. Bahasa dalam rumpun bahasa Roman yang paling terkenal ialah bahasa Perancis, bahasa Sepanyol, bahasa Itali, bahasa Portugis dan bahasa Romania. Termasuk juga ke dalamnya suatu bahasa yang disebut bahasa Romansch, suatu bahasa yang dituturkan di Graubünden di bahagian tenggara Swiss. Bahasa-bahasa Romawi dipertuturkan oleh 600 penutur asli di seluruh dunia, terutamanya di benua Amerika, Eropah, dan Afrika, serta di wilayah yang lebih kecil saiznya yang terletak di seluruh dunia.
Semua bahasa Romawi (kadang-kadang disebut juga sebagai Romanik) adalah keturunan dari bahasa Latin Vulgar (lebih tepatnya, bahasa Latin rakyat), bahasa para tentera, pemukim dan budak dari Kekaisaran Romawi, yang agak berbeza dengan bahasa Latin Klasik dari kaum terpelajar Romawi. Antara tahun 200 SM dan 100 M, "ekspansi" Kekaisaran Romawi, yang disertai oleh dasar-dasar pentadbiran dan pendidikan Roma, menjadikan bahasa Latin sebagai bahasa pribumi yang dominan di wilayah yang merentang dari semenanjung Iberia ke pantai barat Laut Hitam. Semua bahasa ini terus-menerus berubah. Pada masa kemunduran Roma dan setelah keruntuhan dan perpecahannya pada abad ke-5, evolusi bahasa Latin di masing-masing wilayah ini menjadi semakin cepat, dan akhirnya berpecah menjadi banyak bahasa yang berbeza-beza. Banyak di antara bahasa-bahasa ini masih bertahan dalam bentuk modennya. Imperium seberang lautan yang diciptakan oleh Imperium Sepanyol, Imperium Portugal, dan Imperium kolonial Perancis sejak abad ke-15 kemudian menyebarkan bahasa-bahasa Roman ini ke benua-benua lainnya—begitu luasnya hingga sekitar dua-pertiga dari semua penutur bahasa Romawi kini hidup di luar Eropah.
Meskipun mengalami berbagai pengaruh dari bahasa-bahasa pra-Roman dan dari invasi-invasi di kemudian hari, fonologi, morfologi, leksikon, dan sintaksis dari semua bahasa Roman terutama sekali merupakan evolusi dari bahasa Latin. Akibatnya, kelompok ini memiliki sejumlah ciri linguistik yang memisahkannya dari cabang-cabang bahasa Indo-Eropah lainnya. Khususnya, dengan satu atau dua perkecualian, bahasa-bahasa Roman telah kehilangan sistem deklensi dari bahasa Latin Klasik, dan akibatnya, mempunyai struktur kalimat Subjek Verba Objek dan banyak menggunakan kata sandang.

Daftar bahasa

Klasifikasi bahasa Romawi pada hakikatnya sulit, kerana kebanyakan wilayah linguistiknya merupakan suatu kontinum. Bahasa-bahasa Romawi termasuk 47 bahasa (perkiraan SIL International) dan dialek yang dipertuturkan di Eropah; kelompok bahasa ini adalah sebahagian dari keluarga bahasa Italik.

Pidgins, kreol, dan bahasa campuran

Ada sejumlah bahasa yang berkembang dari campuran dari dua bahasa Romawi yang mapan. Tidak selalu jelas apakah mereka harus digolongkan sebagai pidgin, bahasa kreol, atau bahasa campuran.
Kampung Jejawi Sematang

Poskod

Poskod yang digunakan di Kampung Jejawi Sematang adalah 01000.
Tapak Warisan Dunia

Tapak Warisan Dunia UNESCO adalah tempat-tempat khusus (seperti hutan, gunung, tasik, padang pasir, monumen, bangunan, kompleks atau bandar) yang dicalonkan dan mendapat pengesahan untuk dimasukkan ke dalam senarai yang dikendalikan oleh Program Warisan Dunia Antarabangsa UNESCO yang ditadbir oleh Jawatankuasa Warisan Dunia UNESCO yang terdiri dari 21 kumpulan-kumpulan kenegerian (negara) yang dipilih oleh Perhimpunan Am Kumpulan-Kumpulan Kenegerian bagi tempoh terhad . (Sama seperti Majlis Keselamatan PBB.)
28 Jamadilawal

28 Jamadilawal merupakan hari ke-148 dalam kalendar Hijriah.
Ombusombus

Kuih ombusombus ialah makanan ringan khas Batak yang berasal dari Siborongborong, Tapanuli Utara.
Kuih ombusombus diperbuat daripada tepung beras yang berinti gula di tengahnya dan dibungkus dengan daun pisang.
Nama "ombusombus" itu kononnya daripada perlakuan yang perlu menghembuskan nafas ketika memakannya dan kuih ini enak dimakan ketika masih panas.
Tak jelas sejak bila makanan ini mula terkenal, namun pada acara istiadat adat Batak tertentu, biasanya lampet atau ombusoombus tetap menjadi hidangan sampingan dan diiringi kopi atau teh.
Richard J. Roberts

Sir Richard John Roberts (lahir 6 September 1943) FRS merupakan ahli biokimia dan biologi molekul Inggeris. Beliau dianugerahkan Hadiah Nobel dalam Fisiologi atau Perubatan 1993 bersama Phillip Allen Sharp untuk penemuan introns dalam DNA eukariotik dan mekanisme penyambungan gen. Beliau kini bekerja di New England Biolabs.
Sotillo de la Ribera

Sotillo de la Ribera merupakan sebuah kawasan perbandaran di Sepanyol di Burgos, di komuniti autonomi Castile dan León.
Nicole Linkletter

Biografi

Nicole adalah seorang graduasi dari Grand Forks Red River High School pada tahun 2003,dan beliau telah memasuki University of North Dakota di Grand Forks dan St. Cloud State University di St. Cloud, Minnesota sebagai pegawai pemasaran; beliau sekarang telah memasuki California State University Northridge.Beliau sebelum ini pernah bekerja untuk Victoria's Secret and Old Navy stores.

Kerjaya

Pada ogos 2006, Nicole telah meninggalkan agensi asalnya Ford Models (NY division), dan telah menandatangani bagi Elite Model Management , LA division.Selepas itu,Nicole meninggalkan Elite Model Management dan telah menandatangani dengan Nous Model Management di L.A. beliau juga menandatangan dengan international model scouting company ModelScouts.com yang dimana telah menandatangan bagi Nicole kepada Diva Models di Singapura, Dream Models di Hong Kong and Agence Presse di Tokyo, dan juga turut menyain bagi L.A. Models runway division.
Nicole muncul bagi Elle Magazine (April 2006)di dalam sesi penggambaran bagi liputan untuk koture dari jurugamabar Gilles Bensimon di Paris sebagai salah satu bahagian hadiah di America's Next Top Model.tambahan lagi,beliau juga muncul sebagai penghias muka depan majalah Elle Girl(February 2006),Women's Health and Fitness Magazine (Mar 2006), Lemonade Magazine (April 2006), dan Vanidades Magazine (July 2006).
Nicole telah memperaga bagi CoverGirl cosmetics and eyewear, Ford Fusion, Secret Deodorant dan Vigoss jeans (sebagai salah satu bahagian hadiah dalam America's Next Top Model), Yank Clothing , Sele Clothing, Milk Boutique, So Low, Crystal Rock dari Christian Audigier, Trovata, People Magazine, Jewel magazine, US Weekly Magazine, Girlfriend Magazine, Celebrity Living Magazine, Golf For Women Magazine, Grand Forks Herald, In Touch Weekly Magazine . Beliau juga turut menjadi model bagi koleksi Christian Audigier "Crystal Rock".
pentas peragaan di L.A termasuk: Gharani Strok Fashion show , Alice and Olivia (Fall 2006) , Fashion for Life Benefit Show 2006, The Society of Young Philanthropists Gala/Fashion Show 2006, Bebe (Spring 2007) , Rozae Nichols Spring 07 , Juan Carlos Obando Spring 07 , dan Italian Trade Commission Spring 2007 untuk Grimaldi Giardina Spring 2007.
Nicole adalah juri akhir pada pertandingan ratu cantik universe 2006 .Karier di televisyen adalah termasuk kemunculannya di The Tyra Banks Show .Nicole adalah tetamu di dalam satu temubual internet bagi The Tyra Banks Show .dan juga mempunyai segmen My Life as a Covergirl" sepanjang minggu yang ditayangkan semasa Musim 6tengah berlansung.Beliau juga mengacara bagi satu segmen bersiri bagi VH1, yang di mana beliau telah membuat liputan bagi minggu fesyen.Nicole juga memperaga bagi E! Pre-Oscar dan muncul dalam berita E! untuk Alice & Olivia,beliau juga muncul bagi iklan komersil untuk Play Station Portable . beliau juga menjadi Featured bagiMusim 11's Top Models in Action, Dimana mendedahkan dia sedang bermodel bagi Sketchers. Nicole juga memperaga bagi Burberry Prorsum.
Harmonium

Harmonium ialah sejenis alat muzik yang diklasifikasikan alat muzik ghazal. Harmonium merupakan peti yang diperbuat daripada kayu dan menggunakan angin untuk membunyikannya. Cara bermainnya seolah olah bermain piano. Kebiasaannya seseorang individu yang bermain Harmonium tidak menggunakan not dan bermain mengikut rentak. Harmonium ini juga kebiasaanya dimainkan di majlis-majlis tarian keramaian seperti zapin dan joget.
Permatang Pauh

Parlimen

Permatang Pauh terletak di dalam Parlimen Permatang Pauh (P44) yang mana ia terbahagi kepada 3 Dewan Undangan Negeri iaitu Seberang Jaya, Penanti dan Permatang Pasir.
Parlimen Permatang Pauh sebelum ini diwakili oleh Anwar Ibrahim, penasihat Parti Keadilan Rakyat dan bekas Timbalan Perdana Menteri Malaysia sejak Ogos 2008. Namun disebabkan Kes liwat Anwar Ibrahim II, Mahkamah Persekutuan telah menetapkan Anwar Ibrahim kekal bersala dan menetapkan hukuman 5 tahun penjara untuk beliau, disamping Anwar gagal memperoleh Pengampunan Diraja dari Seri Paduka Baginda Yang-DiPertuan Agong. Permatang Pauh bagaimanapun sebelum ini pernah diwakili oleh isteri Anwar, Wan Azizah Wan Ismail, yang merupakan presiden Parti Keadilan Rakyat.
Di dalam pilihan raya kecil yang telah dijalankan 26 Ogos 2008, Dato' Seri Anwar Ibrahim telah mengambil alih kembali Parlimen P44 Permatang Pauh setelah menewaskan calon BN-UMNO Arif Shah dengan majoriti sebanyak 15,671 pengundi. Pilihan raya kecil ini telah diadakan setelah Wan Azizah melepaskan kerusi parlimen Permatang Pauh untuk Dato' Seri Anwar Ibrahim yang merupakan suaminya merebut kembali kerusi parlimen tersebut setelah tempoh penggantungan beliau telah tamat.

Institusi pendidikan

Terdapat dua institusi pengajian tinggi terletak di Permatang Pauh, yang dikenali sebagai kampus Universiti Teknologi MARA (UiTM) dan Politeknik Seberang Perai.
Ozhukarai

Demografik 2001

Menurut bancian India pada tahun 2001, Ozhukarai memiliki bilangan penduduk seramai 217,623. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Ozhukarai memiliki kadar pendidikan (kebolehan membaca) 77%, melebihi kadar purata kebangsaan 59.5%; dengan 54% lelaki dan 46% wanita mampu membaca. 11% dari populasi berusia di bawah 6 tahun. (2001)
Burung Hantu Bubu

Ciri-ciri

Burung Hantu Bubu ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Hantu Bubu ialah haiwan berdarah panas, mempunyai sayap dan tubuh yang diselubungi bulu pelepah. Paruh Burung Hantu Bubu tidak bergigi.

Pembiakan

Burung Hantu Bubu membiak dengan bertelur. Telur Burung Hantu Bubu bercangkerang keras.
Kelawar Hidung Pendek Terkecil

Ciri-ciri

Kelawar Hidung Pendek Terkecil ialah haiwan berdarah panas, dalam kumpulan kelas mamalia.

Pembiakan

Sebagaimana haiwan mamalia lain, Kelawar Hidung Pendek Terkecil membiak dengan beranak.
Gering

Gering ialah keadaan kesihatan seseorang yang tidak sihat, uzur atau sakit. Perkataan ini digunakan dalam pertuturan dan persuratan dalam bahasa istana yang lazimnya merujuk kepada raja ataupun kerabat diraja. Istilah gering turut digunakan untuk menunjukkan kegeringan khusus seperti "gering hulu" yang bermaksud sakit kepala, "gering tengah" yang bermaksud sakit perut dan "gering bersalin" yang membawa maksud sakit hendak melahirkan anak.
Istilah "penggering" pula merujuk kepada keadaan seseorang itu sentiasa sakit atau juga merujuk kepada mantera yang digunakan menyakitkan orang.
Contohnya Sultan Ismail Petra gering dan dirawat di Singapura sekitar tahun 2009-2010.
Valdivia, Antioquia

Valdivia merupakan sebuah bandar dan komuniti yang terletak di wilayah Antioquia, Colombia.
Kheda

Demografik 2001

Menurut bancian India pada tahun 2001, Kheda memiliki bilangan penduduk seramai 24,034. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Kheda memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 57% lelaki dan 43% wanita mampu membaca. 13% dari populasi berusia di bawah 6 tahun. (2001)
Heiko Westermann

Greuther Fürth

Westermann memulakan kerjaya profesionalnya bersama kelab 2. Bundesliga, Greuther Fürth. Beliau sertai skuad senior pada Julai 2002 tetapi tidak membuat kemunculan sulung sehingga pada 26 Januari 2003 pada perlawanan kemenangan 1-0 ke atas MSV Duisburg. Beliau telah bermain sebanyak 92 perlawanan dalam tiga musim sambil telah menjaringkan tiga gol.

Arminia Bielefeld

Selepas musim 2004-05, Westermann menandantangani sebuah kontrak bersama kelab Bundesliga, Arminia Bielefeld. Dalam musim pertamanya, beliau bermain setiap perlawanan untuk Bielefeld termasuk 34 perlawanan liga dan lima perlawanan DFB-Pokal. Pada musim berikutnya, Westermann hanya terlepas satu perlawanan sahaja.

Schalke 04

Beliau berpindah ke FC Schalke 04 pada tahun 2007 dengan bayaran 2.8 juta euro. Beliau bermain pada perlawanan pertamanya untuk Schalke pada 24 Julai pada perlawanan Ligapokal menentang 1. FC Nürnberg, Schalke menang 4-2. Selepas terlepas dua perlawanan liga pertama berikutan kecederaan, Westermann akhirnya membuat debut untuk Schalke pada 26 Ogos 2007 pada pusingan ketiga perlawanan menentang VfL Wolfsburg. Untuk perlawanan baki musim, Westermann bermain 31 perlawanan liga. Beliau juga bermain pada setiap minit perlawanan Schalke di Liga Juara-Juara Eropah.
Selepas Fred Rutten mengambil alih sebagai jurulatih baru Schalke untuk musim 2008-09, Westermann diletakkan di posisi pemain tengah. Pada musim itu, beliau banyak menjaringkan gol.

Hamburg

Pada Julai 2010, Westermann setuju untuk berpidnah ke Hamburger SV dengan bayaran yang dilaporkan sebanyak 7.5 juta euro. Beliau telah dinamakan sebagai kapten pasukan oleh jurulatih Armin Veh. Pada 9 April 2013, berikutan keputusan memalukan iaitu tewas 92 kepaad FC Bayern Munich, Rafael van der Vaart diumumkan sebagai pengganti Westermann selaku jawatan kapten pasukan Hamburg.

Kerjaya antarabangsa

Westermann membuat debut untuk pasukan kebangsaan Jerman pada Februari 2008 menentang Austria, Jerman menang 3-0. Westermann sebahagian daripada skuad Jerman yang menduduki tempat naib juara di UEFA Euro 2008. Pada 2 Jun 2009, Westermann menjaringkan gol pertamanya untuk Jerman pada perlawanan menentang Emiriah Arab Bersatu, Jerman menang 7-2.
Beliau sebahagian daripada pemilihan skuad Jerman ke Piala Dunia 2010 tetapi dikeluarkan akibat kecederaan yang menimpanya pada perlawanan persahabatan menentang Hungary. Beliau telah bermain sebanyak 27 kali untuk Jerman dan telah menjaringkan empat gol sejak 2008.
Kampung Petuh

Poskod

Poskod yang digunakan di Kampung Petuh, Kuala Rompin, Pahang ialah 26810.
Geiser

Geiser adalah air mata yang melepaskan air secara derasnya dan disertai dengan wap.
Fenomena yang agak jarang berlaku ini disebabkan oleh keadaan hidrogeologi tertentu yang hanya boleh didapati di beberapa tempat di Bumi. Semua tapak geiser secara umumnya terletak berdekatan dengan kawasan gunung berapi yang aktif di mana letusan yang berlaku adalah disebabkan oleh pemanasan aliran magma. Air permukaan mengalir turun ke kedalaman rata-rata sekitar 2000 meter (6,600 kaki) di mana ia bersentuhan dengan batu panas. Pendidihan air bertekanan tinggi ini menyebabkan air panas dan wap menyembur keluar dari lubang di permukaan Bumi (yakni sebagai suatu ledakan hidroterma).
Sekurang-kurangnya 1,283 buah geiser telah meletus di Taman Negara Yellowstone, Wyoming, Amerika Syarikat; dan rata-rata 465 geiser aktif dalam sesebuah tahun. Aktiviti letusan geiser barangkalinya boleh terjejas atau terhenti akibat pengumpulan mineral yang berterusan dalam lohong geiser, pertukaran fungsi dengan mata air panas yang berdekatan, gempa bumi, serta campur tangan manusia.

Bentuk dan fungsi

Geiser merupakan ciri muka bumi yang bersifat sementara. Ia biasanya dikaitkan dengan kawasan gunung berapi. Pendidihan air menyebabkan tekanan yang dihasilkan memaksa wap dan air panas ke permukaan melalui saluran dalaman geiser. Pembentukan geiser secara khususnya memerlukan gabungan tiga keadaan geologi yang biasanya ditemui di kawasan gunung berapi.

Biologi

Para saintis dahulunya menyangka tiada sebarang hidupan yang mampu hidup melebihi suhu maksimum 73 °C (163 °F) yang merupakan had atas sianobakteria kerana struktur protein selular dan asid deoksiribonukleik (DNA) di dalamnya boleh musnah jika melebihi takat ini. Suhu optimal bakteria termofil dikira lebih rendah lagi pada ketika itu sekitar 55 °C (131 °F). Namun, pemerhatian yang dibuat mereka bermula sekitar tahun 1960-an mendapati bahawa hidupan boleh wujud pada suhu yang tinggi sebegini; malah ada juga sesetengah bakteria yang lebih memilih untuk hidup dalam suhu yang lebih tinggi daripada takat didih air. Terdapat banyak jenis bakteria yang telah ditemui dengan ciri-ciri ini, dan enzim-enzim yang diperolehi daripada hidupan sebegini telah banyak digunakan sebagai bahan termostabil dalam pelbagai kegunaan perubatan dan bioteknologi.
Bunyola

Bunyola merupakan sebuah kawasan perbandaran yang terletak di daerah Mallorca, wilayah autonomi Kepulauan Balearic, Sepanyol
Ahmad Shafie bin Haji Muhammad Amin

Ahmad Shafie bin Haji Muhammad Amin (1862 - 1945) atau lebih dikenali sebagai Haji Mat Shafie Losong merupakan salah seorang tokoh ulamak di nusantara yang terkemuka.
Ahmad Shafie bin Haji Muhammad Amin atau nama penuhnya Haji Ahmad Shafie bin Haji Muhammad Amin merupakan salah seorang daripada ulamak Melayu yang bertanggung jawab mengembangkan syiar Islam di nusantara.
Kedudukan nusantara diantara jalan perdagangan tanah Arab dengan negara China merupakan peluang yang membenarkan kawasan nusantara menjadi satu kuasa bertaraf antarabangsa yang dipengaruhi oleh idea dan kebudayaan daripada bangsa Arab, India dan China.
Mereka yang bertaraf ulamak biasanya pernah melanjutkan penggajian ke Semenanjung Arab seperti di Mekah, atau Universiti Al-Azhar. Di sana mereka juga terdedah kepada kebudayaan Parsi, Rom dan Turki sebagaimana yang dapat dikesan dalam sastera golongan istana seperti Hikayat Amir Hamzah, dan juga oleh kebudayaan China seperti mana yang terdapat dalam Hikayat Hang Tuah, dan Syair Siti Zubaidah.
Pengetahuan ugama dan politik dunia ini menjadikan mereka seseorang yang berpengaruh sekembalinya mereka ke nusantara ketika itu.